International Scientific Conference

”ALFATECH – Smart Cities and modern technologies”

Belgrade, February 28, 2025

**Fakultet za informacione tehnologije FIT i Fakultet za matematiku i računarske nauke FMRN vas sa velikim zadovoljstvom obaveštava da će se međunarodna naučna i stručna konferencija ALFATECH održati 28. februara 2025. godine, sa temom:**

**PAMETNI GRADOVI I SAVREMENE TEHNOLOGIJE**

Cilj skupa je da okupi istraživače i proizvođače  koji ispituju i bave se konceptom pametnih  gradova (engl. *Smart City*) i definišu tehnološke inovacije u urbanim područjima kao  i brojnim izazovima i pretnjama gradova budućnosti. Osnovna pitanja na koja ovim skupom želimo da ponudimo odgovore jeste primenljivi koncept primene infokomunikacionih tehnologija u procesima upravljanja gradom gde bi se putem tehnologije apsolutno i u celosti upravljalo svim aspektima funkcionisanja:  imovinom, transportom, uslugama snabdevanja vodom i energijom, saobraćajem, obrazovanjem, zdravstvom a sve u cilju efikasnijeg korišćenja resursa i poboljšanja života građana. U tom smislu, predložena izlaganja mogu biti inspirisana sledećim temama i oblastima istraživanja:

* Koncept prikupljanja podataka koji pružaju mogućnost primene analitičkih metoda, uključujući i prediktivnu analitiku.
* Primene IoT-a u pametnim gradovima.
* Bezbedan grad.
* Savremene tehnologije i njihova primena u pametnim gradovima.
* Mašinsko učenje
* Veštačka inteligencija
* Optimizacija postojećih rešenja IoT
* Optimizacija prostora
* Ekonomski razvoj
* Organizacija života
* Obrazovanje u pametnim gradovima
* Zdravstvo u pametnim gradovima
* Bezbednost, zaštita života i stvari u pametnim gradovima